Slika na kojoj se prikazuje simbol, emblem, crveno, logotip

Opis je automatski generiran

VLADA REPUBLIKE HRVATSKE

Zagreb, 6. srpnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo poljoprivrede |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi pružanja financijske pomoći u troškovima sanacije krovišta na nekretnini u kojoj se održava Državna stočarska izložba |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 8. i članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16, 116/18 i 80/22), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ donijela

**ZAKLJUČAK**

1. Vlada Republike Hrvatske podržava pružanje financijske pomoći u troškovima sanacije krovišta na nekretnini u kojoj se održava Državna stočarska izložba u Gudovcu, u skladu sa zamolbom Bjelovarsko-bilogorske županije.
2. Zadužuje se Ministarstvo poljoprivrede sklopiti sporazum s Bjelovarsko-bilogorskom županijom o financijskoj pomoći iz točke 1. ovoga Zaključka u ukupnom iznosu od 320.000,00 eura (slovima: tristodvadesettisuća eura) osiguranih u Državnom proračunu Republike Hrvatske za 2023. i projekcijama za 2024. i 2025. u okviru razdjela 060 Ministarstvo poljoprivrede.

Klasa:

Urbr:

Zagreb, \_\_\_\_\_\_\_\_\_\_\_\_

PREDSJEDNIK

mr. sc. Andrej Plenković

**OBRAZLOŽENJE**

Bjelovarsko-bilogorska županija, kao jedan od osnivača društva Bjelovarski sajam d.o.o. Bjelovar, OIB: 95270568579, A. Starčevića 8 uz Grad Bjelovar, uputila je zamolbu Ministarstvu poljoprivrede za financijsku pomoć u troškovima sanacije krovišta na nekretnini u kojoj se održava Državna stočarska izložba u Gudovcu.

Naime, na sajamskoj manifestaciji ,,Jesenski međunarodni bjelovarski sajam”, koji se održava svake godine početkom mjeseca rujna, središnji događaj je Državna stočarska izložba. Na Državnoj stočarskoj izložbi svoja grla predstavljaju uzgajivači svih vrsta i pasmina stoke u Republici Hrvatskoj, a za postignuća u uzgoju uzgajivačima se dodjeljuju priznanja. Na ovoj nacionalnoj stočarskoj izložbi sudjeluje više od 400 uzgajivača stoke, a manifestaciju posjeti više od 50.000 posjetitelja. Nekretnina na kojoj je potrebno sanirati krovište namijenjena je, između ostaloga i za boravak ljudi, smještaj životinja i stvari te bez uporabe iste održavanje stočarskih izložbi ne bi bilo moguće.

Ovim Zaključkom zadužuje se Ministarstvo poljoprivrede sklopiti sporazum s Bjelovarsko-bilogorskom županijom o financijskoj pomoći u ukupnom iznosu od 320.000,00 eura, a koji je osiguran u Državnom proračunu Republike Hrvatske za 2023. i projekcijama za 2024. i 2025. u okviru razdjela 060 Ministarstvo poljoprivrede.